open-index/open-wikipedia-markdown huggingface dataset:
Կուսկուսներ

**Կուսկուսներ՝** (*Phalanger*), պարկավորների ցեղ,  ընտանիք։

## Տեսակներ և տարածում
Առանձնանում են կուսկուսների 13 տեսակ։ Կուսկուսները հանդիպում են Մոլուքյան կղզիներում, [Թիմոր]ում], [Սուլավեսիում, Նոր Գվինեաում, Սողոմոնյան կղզիներ կղզեխմբում և Քեյփ Յորք թերակղզում, Ավստրալիայի հյուսիսային ծարմասում։ Ապրում են անտառներում և թփուտներում։

## Նկարագիր
Կուսկուսները բավականին մեծ կենդանիներ են։ Նրանց մորթին խիտ է և փափկամազ, այն կարող է լինել սպիտակ, շիկակարմիր կամ նույնիսկ սև։ Մռութները կարճ են, ականջները՝ փոքր, գրեթե աննկատ, իսկ երկար պոչի ծայրը մերկ է, վերջինովս կուսկուսները բռնվում են ճյուղերից։ Մարմնի երկարությունը 20-ից 65 սմ է, պոչինը՝ 24-60 սմ։ Քաշը հասնում է 1-ից մինչև 7 կգ։

## Կենսակերպ
Կուսկուսները հիմնականում ապրում են ծառերի վրա, հատկին հազվադեպ են  հանդիպում։ Շնորհիվ պոչի կառչելության և յուրաքանչյուր ձեռքին երկու երկար մատների նրանք հիանալի կերպով ադապտացվել են իրեն բնակավայրին՝ խոնավ արևադարձային անտառներին։ Ամբողջ օրը նրանք քնում են խառերի բների մեջ, իսկ գիշերը ուտելիք փնթրելու նպատակով անշտապ մագլցում են ծառերի վրա։ Կուսկուսները նախընտրում են ապրել մենակ, չձևավորելով կայուն խմբեր։

## Սնունդ
Կուսկուսները հիմնականում սնվում են պտուղներով և տերևներով, երբեմն սննդակարգը հարստացնում են միջատներով և թռչունների հավկիթներով։

## Վերարտադրություն
Հղիության կարճ ժամանակահատվածից հետո  (հաճախ ընդամենը երկու շաբաթ) ծնվում են մեկից երկու ձագուկներ։ Մի քանի ամիս հետո երիտասարդները լքում են պարկը։ Կյանքի տևողությունը՝ մինչև 11 տարի։

## Ծանոթագրություններ

Կատեգորիա:Պարկավորներ
Գալիսիայի օրհներգ

**Գալիսիայի օրհներգ** () կամ **գալիսիական հիմն**  (), պաշտոնական անվանումը  «**Os pinos**» («Սոճի»), ինչպես զինանշանն ու դրոշն, այնպես էլ հիմնը հանդիսանում է Գալիսիայի ազգային խորհրդանիշերից մեկը։ Այն ստեղծվել է 1890 թվականին, իսկ Գալիսիայի ինքնավարության կանոնադրության 6-րդ հոդվածի 2-րդ կետի համաձայն՝ հաստատվել է 1981 թվականին։ Տեքստը և երաժշտությունը պաշտոնապես ընդունվել է 1984 թվականի մայիսին։ Տեքստի հեղինակն է Էդուարո Պոնդալը, կոմպոզիտորը՝  Պաասկուալ Վեյգան (Pascual Veiga)։

## Պատմություն
200px|մինի|Էդուարդո Պոնդալ
Գալիսիայի օրհներգը ստեղծվել է գալիսերեն լեզվի և գրականության () վերածննդի ժամանակաշրջանում՝ XIX դարի երկրորդ կեսին։

Պոնդալը կապված էր տարածաշրջանային մասնագետների հետ  և ակտիվ նամակագրական կապի մեջ էր  իդեոլոգ և տեսաբան Մանուել Մուրգիեյի հետ, ով իր «Գալիսիայի պատմություն» հինգ հատորանոց գրքերում ներկայացրել է Գալիսիայի տարբեր ժամանակշրջաններ, ծագումը, լեզուն, մշակույթն ու կարևոր իրադարձություններ։ Այդ աշխատության աշխատանքերի ժամանակ նա օգտվել է ֆրանսիական հրատարակություններից և իռլանդական տեքստերի անգլերեն թարգմանություններից գրել Բրեոգանի մասին, որոնք էլ ցույց է տվել Պոնդալին։ Նա Մուրգիեյից է իմացել կելտերի լեգենդար առաջնորդի մասին։ Պոնդալը  Մուրգիեյի աշխատությունների օգնությամբ ուսումնասիրում էր Գալիսիայի պատմությունը, փորձում էր գտնել իր էթնիկ խմբի արմատները Հին Հունաստանի հետ և կելտական ոգու գերիշխող առկայությունը գալիսիացիների մեջ։ Նա միանգամայն համակարծիք էր Մուրգիեյի տեսակետի հետ։

1888 թվականին գալիսիացի կոմպոզիտոր Պասկուալ Վեյգան առաջարկում է Էդուարդո Պոնդալին Լա Կորունյայում անցկացվող «Լավագույն գալիսիական քայլերգ»  մրցույթի համար տեքստ գրել, որին համահունչ կստեղծեր մեղեդի։  1890-ին բանաստեղծը գրում է «Os pinos» («Սոճիներ») բանաստեղծությունը, իսկ Վեյգան՝ երաժշտությունը։ Հիմնում օգտագործվել է բանաստեղծության միայն առաջին չորս հատվածները։

Առաջին անգամ ստեղծագործությունը ներկայացվել է 1907 թվականի դեկտեմբերի 20-ին  Կուբայի մայրաքաղաք Հավանայում։ Միջոցառումը կազմակերպել էր Խոսե Ֆոնտենլա Լիլը (Xosé Fontenla Leal), որը տեղի է ունեցել Գալիսիայի Մեծ թատրոնում (Gran Teatro do Centro Galego)։ Այդ կատարմանը ներկա է եղել Մանուել Կուրոս Էնրիկեսը, ով Գալիսիայի վերածննդի խոշոր բանաստեղծներից էր։ Կուբայում Գալիսիսայի սփյուռքը ակտիվ մասնակցում էր քաղաքական և մշակութային իրադարձություններին։

1923 թվականին հիմնը հնչել է տարածաշրջանային հանրահավաքների ժամանակ։

1935 թվականին Պանդալայի 100 ամյակի կապակցությամբ լույս է տեսել նրա բանաստեղծությունների երկրորդ հավաքածուն՝ «Սոճիներ» բանաստեղծությամբ, իսկ հիմնի տեքստք տպագրվել է թերթերում։

1976 թվականից հիմնը հնչել է Սանտյագո դե Կոմպոստելայի տաճարի հարակից Կինտանա (Quintana) հրապարակում։

## Հիմնի խոսքեր
250px|մինի|Գալիսիայի հիմն
200px|մինի|Պասկալ Վեիգա
200px|մինի|Գալիսիայի հիմն
[200px|մինի|աջից|Բրեոգանի արձանը, [Լա Կորունյա]]

## Տես նաև
* Anthems of the autonomous communities of Spain

## Գրականություն
* 

## Արտաքին հղումներ
* Another translation into English 
* 

## Աղբյուրներ

* 
*  В исполнении хора и оркестра.
*  В исполнении хора.
*  В исполнении оркестра волынщиков.
* 
* 
*  — современная рок-версия

## Ծանոթագրություններ

Կատեգորիա:Գալիսիայի թագավորություն
Կատեգորիա:Խորհրդանիշներ
Լա-Վալետտ

**Լա-Վալետտ** (), համայնք Ֆրանսիայում։ Գտնվում է Ռոն Ալպեր շրջանում։ Համայնքի դեպարտամենտն Իզերն է։ Մտնում է Մատեզին-Տրիև կանտոնի կազմի մեջ։ Համայնքի շրջանը Գրենոբլն է։

Համայնքի INSEE-ի կոդը՝ 38521: 1999 թվականին համայնքի բնակչությունը կազմում էր 58 մարդ։ Բնակեցված տարածքը ծովի մակերևույթից 710-ից մինչև 2203 մետր բարձրության վրա է գտնվում։ Քաղաքապետարանը տեղակայված է Փարիզից 510 կմ հարավարևելք, Լիոնից 125 կմ հարավարևմուտք, Գրենոբլից 30 կմ հյուսիս։ Համայնքի ղեկավարի՝ քաղաքապետի (Maryse BARTHELEMI), մանդատը գործում է 2008 թվականից ի վեր։

Բնակչության դինամիկան *(INSEE)*։

Colors=
  id:lightgrey value:gray(0.8)
  id:darkgrey  value:gray(0.6)
  id:sfondo value:rgb(1,1,1)
  id:barra value:rgb(0.9,0.72,0.5)
ImageSize  = width:360 height:360
PlotArea   = left:50 bottom:30 top:20 right:10
DateFormat = x.y
Period     = from:0 till:100
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:10 start:0
BackgroundColors = canvas:sfondo
BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999
  bar:2009 text:2009
PlotData=
  color:barra width:15 align:left
  bar:1962 from:0 till:32
  bar:1968 from:0 till:44
  bar:1975 from:0 till:38
  bar:1982 from:0 till:40
  bar:1990 from:0 till:32
  bar:1999 from:0 till:58
  bar:2009 from:0 till:74


## Տես նաև
* Ֆրանսիայի շրջանների ցանկ
* Համայնք

## Ծանոթագրություններ

## Արտաքին հղումներ
* Լա-Վալետտ համայնքի մասին ընդհանուր տվյալներ

Կատեգորիա:Ֆրանսիայի համայնքներ
Տկլապի

**Sկլապի** (), տկեմալի սալորի (ալիչայի) միջուկիg չորացված խյուս։ Երբեմն անվանվում է «թթու լավաշ» և պատրաստվում է ոչ միայն տղեմալիիg, այլև gանկացած սալորիg, մամուխից, հոնից։

## Պատրաստում
Տղեմալի սալորը մարմանդ կրակի վրա եփում են մինչ այն պահը, երբ միջուկը ազատ կսկսի առանձնանալ կորիզներից և կեղևից։ Հետո զանգվածը փռում են քամիչի վրա և տրորում, ստացված խյուսն անընդհատ խառնելով հասցնում են եռման, որպեսզի խուսափեն այրումից։

Սառած խյուսը 2-3 մմ հաստությամբ շերտով քսում են տախտակի կամ քաթանի վրա։ Չորացնում են արևի տակ՝ լավ օդափոխվող տեղում, 25&nbsp;°C-ից ոչ ցածր ջերմաստիճանում՝ մինչ կեղևը չսկսի ազատ առանձնանալ հիմքից, այդ ժամանակ այն շրջում են և մինչև վերջ չորացնում են ևս մեկ շաբաթ։ Տկլապիի ատրաստի շերտերը շրջած են պահպանում՝ խողովակի պես փաթաթված կամ սյան պես դրված՝ այդ դեպքում դրանց վրա ցանում են ցորենի ալյուր կամ ըստ հնամենի ավանդույթի՝ փշատի ալյուր։

Տկլապի պատրաստելու գործընթացում ստացված եփուկից պատրաստում են կվացարախի՝ կարմիր սալորի կոնցենտրացված հյութ

## Օգտագործում
Կարող է երկար ժամանակ պահպանվել։ Հետագայում՝ ըստ անհրաժեշտության, այդ շերտերից կտրում են մի կտոր, խառնում են քիչ քանակությամբ արգանակի կամ այլ հեղուկի մեջ, իսկ արդեն ստացված զանգվածն օգտագործում են պատրաստման համար։

Վրացական խոհանոցում օգտագործվում է որպես խարչոյի կարևոր բաղադրիչ, ինչպես նաև որպես աղցանների բաղադրատարր և որպես համեմունք՝ մսային ուտեստների համար։

Իր տեսքով և հատկանիշներով նման է գետնաելակից պատրաստված արտադրանքը՝ *լևիշնիկը*, որը պատրաստվում և կիրառվում է Միջին Պովոլժիեում, Թաթարստանում, Մորդովիայում, Մարի Էլում։

## Ծանոթագրություններ

## Գրականություն
* 
* 

Կատեգորիա:Վրացական խոհանոց
Բենեդիկտ Վոնգ

**Բեմեդիկտ Վոնգ** (, ), բրիտանացի դերասան։ Ավելի հայտնի է «Netflix»-ի «Մարկո Պոլո» հեռուստասերիալի Խուբիլայ խանի, «Մարսեցին» ֆիլմի Բրյուս Ինի,  «BBC One»-ի «Մեծ խաղ» հաղորդման Փիթ Չենի և «Marvel»-ի Դոկտոր Սթրենջ  ֆիլմի Վոնգի դերերով։ Վոնգը ոչ միայն հեռուստասերիալային և կինոդերասան է, այլ նաև թատրոնի դերասան։

## Վաղ տարիներ և կրթություն
Վոնգը ծնվել է Մեծ Մանչեսթերի Էկլեսե քաղաքում՝ Անգլիայի հյուսիս-արևմուտքում։ Ծնողները Հոնկոնգից Իռլանդիայի տարածքով որպես փախստական եկել էին Անգլիա։ Վոնգը մանկությունը անցկացրել է Սիթի օֆ Սալֆորդում։

Նա երկու տարի դերասանական դասընթացների է հաճախել Սալֆադորի քոլեջում։ Սովորելու հետ համատեղել է տոմսավաճառի աշխատանքը՝ «Գրին Ռում» թատրոնում։

## Կարիերա
Վոնգի առաջին դերը եղել է 1993 թվականին՝ «Կայ Մեյ համեմունք» ներկայացման ժամանակ, որը հեռարձակվել է «BBC Radio»-ում։ Վերջինիս հեղինակն էր Քևին Վոնգը։ Նա նկարահանվել է Շոն Լոքի հետ «Տասնհինգհարկանի» սիթքոմում և խաղացել բժիշկ Ֆրանկլին Ֆուի դերը՝ «Անհեթեթ բնագիտություն» սերիալի երկրորդ եթերաշրջանում։

2007 թվականին Վոնգը մարմնավորել է «Արա ինքդ քեզ» ֆիլմի գլխավոր դերը։

Վոնգը հայտնվել է նաև «Շանհայ» ֆիլմում՝ մարմնավորելով Յուսո Կիտայի դերը և BBC-ի «Ոգու մարտիկներ» հեռուստասերիալում՝ Լիի դերում։

2012 թվականին Վոնգը հայտնվել է երկար սպասված «Պրոմեթևս» ֆիլմում։

2013 թվականին հայտարարվել է, որ Վոնգը Համպստեդի թատրոնում ստացել է «Այ Վեյվեյի կալանավորումը» բեմականացման գլխավոր դերը։ Որոշ ժամանակ անց, Ալմեիդա թատրոնը հայտարարել է, որ Վոնգը միացել է «Կիմերիկա» ներկայացման դերասանական կազմին։

2014 թվականի դեկտեմբերին «Netflix»-ը ներկայացրել է «Մարկո Պոլո» սերիալի առաջին եթերաշրջանը, որտեղ Վոնգը խաղացել է Հանիբալ խանի դերը։ 2016 թվականի հուլիսին դուրս է եկել սերիալի երկրորդ եթերաշրջանը, որտեղ Վոնգը մարմնավորել է միևնույն կերպարը։

2015 թվականին Վոնգը կատարել է Բրյուս Ինի դերը՝ Ռիդլի Սքոթի «Մարսեցին» ֆիլմում։

2016 թվականին միացել է սուպերհերոսների մասին պատմող «Բժիշկ Սթրենջ» ֆիլմի դերասանական կազմին՝ Վոնգի դերում։

## Ծանոթագրություններ

## Արտաքին հղումներ
* 
* 
* 

Կատեգորիա:Բրիտանացի դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի կինոդերասաններ
Կատեգորիա:Թատրոնի դերասաններ
Ագուլիսի քաղաքային այգի

**Ագուլիսի քաղաքային այգի**, այգի Ագուլիս գետի աջ ափին` քաղաքի շուկայից հյուսիս–արևելք՝ Ագուլիսի քաղաքային գերեզմանատան մոտ։ Գրավել է բավականին ընդարձակ տարածք, տեղադրվածությամբ այն գտնվել է ձորալանջի հարմարավետ և գեղատեսիլ վայրում, որն Ագուլիսը երկու մասի է բաժանել։ Այգին ունեցել է հաստաբուն ուռենիներ, սաղարթախիտ սոսիներ և այլ ծառատեսակներ։ Այգուն հաճելի տեսք է տվել հորդահոս առուն։ 
 
Ագուլիսցիների ամենասիրելի այցելավայրերից մեկը եղել է այս հասարակական–քաղաքային այգին։ Այստեղ կազմակերպվել են նվագածություններ և զվարճալի հանդեսներ։ Միջոցառումները լայն թափ էին առնում հիմնականում ամռան ամիսներին, երբ Ագուլիս էին գալիս Թիֆլիսում և Մոսկվայում, Գերմանիայում և եվրոպական այլ երկրներում սովորող ուսանողները։ Ագուլիսի դպրոցի օգտին բարեգործական նպատակներով կազմակերպվում էին վիճակախաղեր, հատուկ զբոսանքներ և այլ միջոցառումներ։ Վաճառվում էին նաև պաղպաղակ, զովացուցիչ ջրեր և այլն։ Մուտքի համար մարդիկ վճարում էին այգու հոգսերը հոգալու համար։ 1919 թվականին Ագուլիսի կոտորածից հետո այն անխնամ մնալով արագորեն ոչնչացվել է։

## Ծանոթագրություններ

Կատեգորիա:Ագուլիս
Պերխտա

**Պերխտա** (*Պերեխտա, Բերխտա, Բերտա*, , , ), Սուրբ Ծննդյանն ու Մասլենիցային հայտնվող առասպելական արարած։ Հայտնի է հարավային գերմանացիներին, ավստրիացիներին, շվեյցարացիներին, ինչպես նաև`
սլավոններին, հիմնականում` չեխերին ու սլովենացիներին։

## Սովորույթներ
Պերխտան կապված է արգելքներին հետևելու, հատկապես` պահք պահելու հետ։
Համարվում է, որ կերպարը, ինչպես նաև նրա անունը պատկանում են գերմանական ավանդույթներին։ Պերխտա անվանում էին ձմեռային արևադարձը մարմնավորող կերպարին։ Ի սկզբանե նա համարվում էր բարի աստվածուհի, որը նման էր Հոլդային (): Ավելի ուշ նրանց գործառույթները բաժանվում են, և Պերխտային բաժին է հասնում չար բնավորությունն ու սարսափեցնելու գործառույթը։ Պերխտան համարվում էր սպիտակ հագուստով կանացի ոգի։ Նրա օրը Տասներկուերորդ գիշերն էր կամ Ջրօրհնեքի երեկոն։ Հին նկարագրություններում նա ուներ մեծ «սագի» ոտք։ Այդ երեկո պատրաստում էին շիլա կամ պելմենի և ձուկ։

Ավստրիայի և Բավարիայի ֆոլկլորում պահպանվել է հավատալիք, ըստ որի Սուրբ ծննդյան 12 օրերին պերխտան թափառում է տներով և ուզում է իմանալ, թե արդյոք երեխաներն անցած տարում ջանասեր և աշխատասեր են եղել։ Եթե նրանք աշխատասեր էին եղել, ապա առավոտյան իրենց կոշիկի կամ դույլի մեջ կարող էին գտնել արծաթե մետաղադրամ։ Եթե նրանք ծուլացել էին, պերխտան կարող էր բացել նրանց փորը և լցնել քարերով և չոր խոտով։ Նրան հատկապես դուր էր գալիս, երբ աղջիկները մանում էին ամբողջ վուշը կամ բուրդը։ Իտալիայում Պերխտայի նման կերպար է Բեֆանան, որն այցելում է Իտալիայի բոլոր երեխաներին հունվարի 6-ի նախօրեին, որպեսզի գուլպայի մեջ կոնֆետ դնի, եթե նրանք իրենց լավ են պահել ամբողջ տարվա ընթացքում կամ ասեղներ, եթե իրենց վատ են պահել։

## Ծանոթագրություններ

## Գրականություն
* 
* 

## Արտաքին հղումներ
* Хольда (dic.academic.ru)
* Перхта и другие зимние богини (belissena.livejournal.com)
* *Herbert Vivian* The Perchten Dancers of Salzburg Austria Tyrol Pinzgau  
* *Georg Graber* Von Stephanstag bis Dreikönig in Kärnten 

Կատեգորիա:Գերմանական դիցաբանություն
Կատեգորիա:Շվեյցարական բանահյուսություն
Ալեքսանդր Ազացկի

**Ալեքսանդր Ալեքսանդրովիչ Ազացկի** (, ), ուկրաինացի ֆուտբոլիստ, Օստրավայի «Բանիկ» ակումբի պաշտպան, վարձակալությամբ հանդես է գալիս «Տորպեդո» (Քութայիս) ակումբում։

## Գործունեություն
Խարկովի «Մետալիստայի» սան է։ Ուկրաինայի ֆուտբոլի առաջնությունում առաջին անգամ հանդես է եկել 2012 թվականի մայիսի 10-ին պոլտավական «Վորսկլայի» դեմ խաղում։

2016 թվականի հունվարին պաշտոնապես տեղափոխվել է «Չեռնոմորեց» ակումբ, պայմանագիրը կնքվել է 3 տարով։

2017 թվականի ամռանը նա դարձել է Օստրավայի չեխական «Բանիկ» ակումբի խաղացող։ 2018 թվականի հուլիսին վարձակալության հիմունքներով նա տեղափոխվել է վրացական Քութայիսի «Տորպեդո» ակումբ։

## Նվաճումներ
* Ուկրաինայի առաջնության արծաթե մեդալակիր՝ 2012/13

## Ծանոթագրություններ

## Արտաքին հղումներ
* «Բանիկի» պաշտոնական կայքում էջը
* Молодые ветра. «Металлист»
* Профиль на официальном сайте Первой лиги

Կատեգորիա:Դինամո Բաթումի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Մետալիստի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Տարեհաց

**Տարեհաց** (հայերեն բառացի նշանակում է տարի-հաց), հայկական ազգային հաց է, ավանդաբար թխվում է Հայաստանում և հայկական սփյուռքում նոր տարվա կամ սուրբ ծննդի նախօրյակին։ Այն ցորենի ալյուրով, կաթով և տնական յուղով հունցված մեծ հաց էր։ Ավանդության համաձայն այն թխում էին տան տարեց կանայք։ Տարեհացի թխումը մեծ արարողություն էր։ Նրա մեջ դնում էին ոսկի կամ մետաղադրամ։ Գաթան կտրում են սուրբ ծննդի գիշերը, երբ սեղանի կողքին հավաքված են լինում ընտանիքի բոլոր անդամները։

Պատրաստի հացն իրենից ներկայացնում է օղագոտու վրա փոսիկներ ունեցող կլոր հաց, այն խորհրդանշում է պտղաբերությունն ու հարստությունը։ Տարեհացի երեսը սերմերով ու մրգերով զարդարելը խորհրդանշում է տարվա հացի և մրգերի առատության գաղափարը։ Երջանկության համար տարեհացի մեջ է դրվել մետաղադրամ կամ լոբու հատիկ և թխվել, իսկ հացը բաժանվել է տոնակատարության ժամանակ։ Համարվել է, որ նրան, ում տոնակատարության ժամանակ բաժին է հասնում լոբին, ապագա տարին կբերի երջանկություն և հարստություն։ Տարեհացի մեծություն կախված է ըստ ընտանիքի անդամների թվի։

## Ծանոթագրություններ

## Աղբյուրներ
*Ամանորյա «ամենաթանկ» խմորեղենը՝ «տարեհացը», Հին Հայաստանում 
*Ամանորյա սեղանին պետք է դրված լինի տարեհաց

Կատեգորիա:Հայաստանի ոչ նյութական մշակութային ժառանգություն
Կատեգորիա:Հայկական խմորեղեն
Ադիլ Իսգենդերով

**Ադիլ Ռզա բեկ օղլի Իսգենդերով** (, ), ազգությամբ ադրբեջանցի խորհրդային դերասան և ռեժիսոր, ԽՍՀՄ ժողովրդական արտիստ (1959).; Ադրբեջանական ԽՍՀ 4-րդ (1955-1959) և 5-րդ գումարման (1959-1962) Գերագույն խորհրդի պատգամավոր, Ստալինյան մրցանակի դափնեկիր (1948), պրոֆեսոր (1956)։

## Կենսագրություն
thumb|150px|ձախից|Ադիլ Իսգենդերովի հուշատախտակ
Ադիլ Իսգենդերովը ծնվել է 1910 թվականի մայիսի 5-ին Գանձակում Բեգի ընտանիքում։ 1931 թվականին ավարտել է Բաքվի թատերական տեխնիկումը։ 1936 թվականին ավարտել է Ռուսաստանի թատերական արվեստի համալսարանը։ 1932-1936 թվականներին աշխատել է Ե․ Վախթանգովի անվան թատրոնում որպես փորձառական ռեժիսոր։ 1936 թվականին նշանակվել է Ադրբեջանի դրամատիկական թատրոնի ռեժիսոր։ 1938-1960 թվականներին աշխատել է նույն թատրոնում որպես գլխավոր ռեժիսոր, գեղարվեստական ղեկավար։ Նկարահանվել է ֆիլմերում։ Աշխատել է «Ադրբեջանֆիլմ» կինոստուդիայում որպես ռեժիսոր։ 1966-1974 թվականներին եղել է կինոստուդիայի տնօրեն։ 1937 թվականից զբաղվել է մանկավարժական աշխատանքով՝ Բաքվի թատերական քոլեջում։

Ադիլ Իսգենդերովը մահացել է 1978 թվականին սեպտեմբերի 18-ին Բաքվում։

## Գործունեությունը
### [[Ադրբեջանի պետական ակադեմիական դրամատիկական թատրոն]]
* 1936 — «Պլատոն», Ալեքսանդր Կոռնեյչուկ
* 1937 — «Կյանքը», Մ. Իբրախիմբեկով
* 1938 — «Վագիֆ», Սամեդ Վուրղուն
* 1940 — «Այդըն», Ջաֆար Ջաբարլի
* 1941 — «Ֆարհադ և Շիրին», Սամեդ Վուրղուն
* 1941 — «Երջանիկները», Ս. Ռախման

### [[Ադրբեջանի օպերայի և բալետի պետական ակադեմիական թատրոն]]
* 1937 — «Շախսենեմ», Ռեյնգոլդ Գլիեր

### [[Ադրբեջանի Մաքսիմ Գորկու անվան պատանի հանդիսատեսի թատրոն]]
* 1939 — «Պարտիզան Մամեդ», Ս. Ռախման

### [[Սամեդ Վուրգունի անվան ռուսական դրամատիկական թատրոն]]
* 1956 — «Վագիֆ», Սամեդ Վուրղուն

### [[Ադրբեջանի պետական երաժշտական թատրոն]]
* 1971 — «Լեռներ», Աշրեֆ Աբբասով

## Ծանոթագրություններ

Կատեգորիա:Ադրբեջանցի ռեժիսորներ
Կատեգորիա:Ադրբեջանցի դերասաններ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Նեապոլի համալսարան

**Նեապոլի Ֆրիդրիխ 2-րդի անվան համալսարան**, աշխարհի հնագույն համալսարաններից մեկն է, գտնվում է Նեապոլում։

## Պատմություն
Հիմնադրվել է 1224 թվականի հունիսի 5-ին  Ֆրիդրիխ 2-րդ թագավորի օրոք, որպես Սիցիլիական թագավորության կրթական կենտրոն։ Սկզբնական շրջանում գտնվում էր Սան-Դոմենիկո-Մաջորե վանական համալիրի տարածքում։

Ֆրիդրիխ 2-ի դիմանակարը, ում անունն էր կրում համալսարանը, պատկերված էր համալսարանի կնիքի վրա։  Ֆրիդրիխ 2-րդը, մշտապես լինելով Հռոմի Պապի ընդդիմության շարքերում, հիմնադրեց համալսարանը առանց Պապական բուլլան ստանալու։ Սա առաջին նման դեպքն էր։

Համալսարանը չի  գործել 1435-51, 1451-65, 1474-78, 1480-87, 1496-1507, 1527-29, 1531, 1547, 1562, 1585 թվականներին։

1616 թվականին համալսարանը տեղափոխվել է ըստ ճարտարապետ Ջ. Ֆոնտանի նախագծի կառուցված Palazzo degli Studi- ի նոր շենք (այս շենքում մեր օրերում Ազգային հնագիտական թանգարանն է)։ Պ․ Ա․ Տոլստոյը, 1698 թվականին լինելով Նեապոլում, թողել է հետևյալ արձագանքը՝

Այդ ակադեմիան կառուցվել է պետական գանձարանի,այսինքն թագավորական միջոցներով։ Շինությունը մեծ է, այստեղ կային 120 հսկայական վերին և ներքին պալատներ։ Այդ պալատներում ուսումնասիրում էին փիլիսոփայություն, աստվածաբանություն, անատոմիա։ Ակադեմիայում անվճար սովորում էին 4000 և ավելի ուսանողներ, ակադեմիայում սովորող ցանկացած ուսանողի ծախսերր վճարվում էր թագավորական միջոցնեից։ Այդ նույն ակադեմիայում գործում էր հատուկ պալատ քննարկումների համար, այստեղ ավարտած ուսանողները անցնում էին աշխատանքի պալատում։ Այդ պալատի հարևանությամբ կար ևս մի պալատ, որտեղ ուսումնասիրում էին անատոմիա, այդ պալատը մեծ չէր և հարմարեցված էր անատոմիայի ուսումնասիրմանը։ Նեապոլի այդ ակադեմիայում աշխատում էին 400 բժիշկեր, դեղագետներ, դեղագործներ և մոտ 2000 բուժաշխատողներ։

## Այժմ
Համալսարանը ներկայիս շենքում  (Corso Umberto I) գտնվում է սկսած 1884 թվականից։ Համաձայն ՄՍՀ-ի 1972 թվականին նեապոլի համալսարանում կային հետևյալ ֆակուլտետները՝
* Բժշկության և վիրաբուժության ֆակուլտետ (17 համալսարան և 14 կլինիկա)
* Մաթեմատիկայի, ֆիզիկայի և բնական գիտությունների ֆակուլտետ (15 համալսարան, այդ թվում կենսաբանության և գենետիկայի, փորձարարական ֆիզիկայի, տեսական ֆիզիկայի, Երկրի ֆիզիկայի, մաթեմատիկայի)
* Ֆարմակոլոգիայի, ճարտարագիտություն ֆակուլտետներ (29 համալսարան, այդ թվում նաև աերոդինամիկա, ինքնաթիռի կառուցում, նավաշինություն, ճարտարագիտություն, կիրառական երկրաբանություն, էլեկտրաքիմիայի, էլեկտրատեխնիկական, կիրառական մեխանիկա)
* Ճարտարապետության ֆակուլտետ (10 համալսարան)
* Գյուղատնտեսական ֆակուլտետ (11 համալսարան)
* Անասնաբուժական ֆակուլտետ (6 համալսարան)
* Իրավագիտության ֆակուլտետ
* Տնտեսագիտության ֆակուլտետ
* Բանասիրության ֆակուլտետ
* Փիլիսոփայության ֆակուլտետ

1972-1973 ուսումնական տարում Նեապոլիտանական համալսարանում ուսանել են առավել քան քառասուն հազար ուսանողներ։ Նեապոլի համալսարանում դասավանդում էին երեք հազար մանկավարժ, նրանց շարքում ավելի քան երկու հարյուր պրոֆեսորներ։

## Ծանոթագրություններ

Կատեգորիա:Իտալիայի բարձրագույն ուսումնական հաստատություններ
Կատեգորիա:Իտալիայի համալսարաններ
Կատեգորիա:Համալսարաններ այբբենական կարգով
Խռնդատ հիբրիդային

**Խռնդատ հիբրիդային** (),  խլածաղկազգիների ընտանիքի բազմամյա բույս, որն ունի 1-1,2 մ բարձրություն, օվալաձև, սրածայր, մեծ մասամբ՝ կնճռոտ տերևներ։

## Նկարագրություն
Ծաղիկները, որոնք հավաքված են հասկանման ծաղկաբույլերում, աչքի են ընկնում դեղին, դարչնամանուշակագույն, ծիրանագույն և երբեմն՝ սպիտակ գունավորմամբ։ Բավականին երաշտադիմացկուն է։ Լուսասեր է և լավ է աճում բաց, արևոտ վայրերում, բոլոր տեսակի հողերում, միայն թե վատ է տանում ավելորդ խոնավությունը։ Հեշտությամբ է բազմանում սերմերով, ընդ որում սերմնաբույսերը ծաղկում են երկրորդ տարում։ Տեսակը բազմանում է սերմերով և արմատային ծիլերով։ Կարելի է օգտագործել միայնակ և խմբերով տնկելու համար։ Մշակության մեջ հանդիպում են նաև երկարատև, սև և մանուշակագույն խռնդատները։ Հայաստանում հանդիպում են խռնդատի բազմաթիվ տեսակներ, որոնք դեկորատիվ առանձնահատկությունների հետ նաև արժեքավոր դեղատուներ են։ Դրանց սերմերը սապոնին են պարունակում, հատկապես՝ վերբասկոսապոնին։

## Նշանակություն
Որոշ տեսակներ տեղական բնակիչներն օգտագործում են ձուկ որսալու համար (շշմեցնում է ձկներին)։ Բույսի մեջ պարունակող լորձանյութերը ունեն բուժիչ նշանակություն։ Բժշկության մեջ օգտագործում են խռնդատի ծաղիկները։ Բույսն ունի նաև միջատասպան հատկություն։ Մերկացողուն խռնդատը, որը աչքի է ընկնում դեկորատիվ բարձր հատկանիշներով, անհետացող տեսակների շարքն է դասվում և մտցված է հանրապետության բուսական ծածկոցի «Կարմիր գրքի» մեջ։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Ծաղկաբույսեր
Կատեգորիա:Խլածաղկազգիներ
Կատեգորիա:Բազմամյա բույսեր
Կատեգորիա:Դեղաբույսեր
Կատեգորիա:Դեկորատիվ բույսեր
Կենտրոնական Աթենք

**Կենտրոնական Աթենք** (), Հունաստանի ծայրամասային միավորներից մեկը։ Հանդիսանում է տեղական ինքնակառավարման մարմինների շրջանային օրգան և վարչական բաժանման մաս։ Կալիկրատիսի ծրագրով 2011 թվականից մտնում է Ատտիկա (պերիֆերիա)յի մեջ. Իր մեջ է ներառում Աթենքի նախկին նոմարխիան և Աթենքի քաղաքային ագլոմերացիայի կենտրոնական մասը՝ սահմանապակված ավտոմայրուղի 1-ով, Տուրկովունիա և Իմիտոս լեռներով, Իլիսոս գետով։ Սահմանակից է Արևմտյան Աթենքի, Հյուսիսային Աթենքի և Հարավային Աթենքի ծայրամասային միավորների հետ։

Վարչական կենտրոնը Աթենք համայնքն  է։

Ըստ 2011 թվականի մարդահամարի տվյալների՝ Կենտրոնական Աթենքի բնակչության թիվը 1029520 մարդ է, մակերեսը՝ 87,276 կմ², խտությունը՝ 11796,14 մարդ/կմ²։

## Վարչական բաժանումներ
Կենտրոնական Աթենքի ծայրամասային միավորը բաժանվում է 8 համայնքի։

## Ծանոթագրություններ

Կատեգորիա:Կենտրոնական Աթենք
Հայաստանի Հանրապետության մարզպետների ցանկ

Էջում ներկայացված է **[[Հայաստան]]ի** **մարզպետների** ցանկը․

## Ծանոթագրություններ

Կատեգորիա:Հայաստանի Հանրապետության կառավարություններ
Կատեգորիա:Հայաստանի Հանրապետության մարզպետներ
Կատեգորիա:Ցանկեր:Հայաստան
Շուշան (լեռ)

**Շուշան**, լեռ Կոտայքի մարզում, Գեղամա լեռնաշղթայում, Ակնա լճից հյուսիս, Ակնասարից արևմուտք։ Բարձրություն 3200 մետր։


Շուշան լեռ.jpg


## Ծանոթագրություններ

Կատեգորիա:Կոտայքի մարզի լեռներ
Արգանակ

[250px|մինի|[Բեշբարմակի համար նախատեսված *շորպո* կամ *շորպա* անվանմամբ մսային արգանակ:]]
**Արգանակ** ( բառից,  բայից — «եռում»), մսի, ձկան կամ բանջարեղենի հեղուկ եփաթուրմ։ Պարունակում է ոչ մեծ քանակությամբ սպիտակուցներ, այդ իսկ պատճառով ունի ավելի շատ համային և գրգռիչ, քան սննդարար նշանակություն, ինչպես նաև լավ է յուրացվում տկար օրգանիզմի կողմից։

Գոյություն ունի 3 «գույնի» արգանակ՝ սպիտակ, դեղին և կարմիր։ Սպիտակ արգանակը պատրաստվում է չտապակած մսից և տապակած արմտիքից. սրանք ապուրների համար մսային և ոսկրային  հիմնական արգանակներն են։ Կարմիր արգանակի մեջ տապակվում են և՛ միսը, և՛ արմտիքը։ Այն միայն մսային է լինում, մատուցվում է առանձին կամ շատ փոքր քանակությամբ հավելման հետ (օրինակ՝ խինկալիով կամ կնելով **արգանակ**)։

[200px|մինի|ձախից|[Հավի միս|Հավի մսի արգանակով պատրաստված ապուր]]

Թարմ արգանակը հաճախ որպես սնունդ են օգտագործում հիվադությունների ժամանակ, երբ խորհուրդ է տրվում հեղուկ սնունդ, օրինակ՝ թունավորումների և մարսողական համակարգի խանգարումների դեպքում

Արգանակը մատուցում են ինչպես որպես առանձին ուտեստ, այնպես էլ խավարտի հետ միասին։ Հաճախ արգանակի մեջ ավելացնում են այլ մթերք՝ ձավարեղեն, հաց, ձու և այլն։ Բացի վերոգրյալից՝ արգանակը հաժախ ծառայում է որպես տարատեսակ սոուսների հավելում։

Վաճառքի մեջ տարածված են «արգանակային խորանարդները», որոնք արագ պատրաստման բաղադրատարրեր են։

Որպես ուտեստ՝ արգանակը տարածված է շատ երկրներում։

## Ձկնային արգանակ
Ուխան արմտիքով և համեմունքներով պատրաստված ձկնային արգանակ է։

## Բանջարեղենային արգանակ
Արգանակ են անվանում նաև բանջարեղենային արտադրանքը։ Առավել հաճախ օգտագործվում է ստեպղինի, սոխի և նեխուրի հիման վրա պատրաստված արգանակը։

Ճապոնական խոհանոցում լայն կիրառում ունի կոմբու ջրիմուռից պատրաստված արգանակը։ Այդ արգանակով են եփում սուշիի և միսոսիրուի համար նախատեսված բրինձը։

## Տես նաև
* Շչի
* Ուխա

## Ծանոթագրություններ

## Գրականություն
* 
* Бульон — Краткая энциклопедия домашнего хозяйства/ред. И. М. Скворцов и др. — М.: Государственное Научное издательство «Большая Советская энциклопедия» — 195

Կատեգորիա:Ապուրներ
Դենի Ավիլա

**Դենի Ավիլա**  (), իսպանացի դիջեյ և պրոդյուսեր, ծնված 1995 թվական, ապրիլի 1։

## Կենսագրություն
Ավիլան համագործակցել է այնպիսի հայտնի դիջեյների հետ, ինչպիսիք են Տիեստոն (Tiesto), Ֆեդե լե Գրանդը (Fedde le Grand), Դենիզ Կոյուն (Deniz Koyu), Տուջամոն (Tujamo).։

Նրա առաջին ելույթը տեղի է ունեցել 2010 թվականին  *Kapital* ակուբում։

2011 թվականին «Vicious Music Awards Rom Barcelo 2011» մրցանակաբաշխության արժանացել է «DJ Revelacion» (DJ հայտնություն) անվանակարգին.։

2012 թվականի ամռանը  *Blue Marlin* ակումբի հարևանությամբ անցկացրել է լողափային դիսկոտեկ.։

2012 -ի սեպտեմբերին եղել է ԱՄՆ -ում ՝  համագործակցելու ամերիկացի մի շարք հայտնի երաժիշտների հետ։

Ավիրան մասնակցել է Մայամիում 2013 թվականի  *Ultra Music Festival* փառատոնին.։

Լինելով Լաս Վեգասում նա համագործակցում է Սթիվ Աոկի, Լեյդբեք Լյուկի, Թոմի Թրաշի և Քելվին Հարիսի հետ։

«Billboard» երաժշտական ամսագրում աղյուսակում տեղ է զբաղեցրել.։

## Դիսկոգրաֆիա
* **Հավաքածուներ**
300x300|մինի|Դենի Ավիլա, Գերմանիա, 2014
* 2012 թվական․ Դենի Ավիլայի «Big Room Mix» -ը  «DJ Magazine» բրիտանական ամսագրում. 
* **Սինգլեր**
**Աղյուսակ**

*Այլ սինգլեր*

2012:
* «Breaking Your Fall» (օրիգինալ)
* «Breaking Your Fall» (Միքայել Վիրմետս ռեմիքս (Mikael Weermets Remix))
* «Breaking Your Fall» (Lucky Date Remix)
* «Breaking Your Fall» (Sick individuals Remix)
2013:
* «Voltage»
* «Tronco»
* «Rasta Funk»
2014:
* «Rock The Place» vs twoloud
* «Boom!» — feat. Merzo
2015:
* «Plastik»
* «Close Your Eyes» (Official Parookaville Festival Anthem)
* «Cream» — feat. Tujamo
* «C.H.E.C.K.»
2016:
* «High» — feat. Haliene
2017:
* «LOCO» — Nervo & Danny Avila feat. Reverie
**Ռեմիքսներ**

2011:
* German Brigante — «Tiki Taka» (DJ Mind & Danny Avila Remix)
2012:
* M.A.N.D.Y & Booka Shade — «Body Language» (Danny Avila Bootleg)
2013:
* Սկայլար Գրեյ — «C’mon Let Me Ride» (Mikael Weermets & Danny Avila Trapster Remix)
* Krewella — «Live for the Night» (Deniz Koyu & Danny Avila Remix)
2014:
* Ստրոմայ — «Tous les mêmes» (Lucas Divino, Andres Chevalle & Danny Avila Dirty Dutch Remix)
2016:
* MNEK & Զառա Լարսոն — «Never Forget You» (Danny Avila Bootleg)
2017:
* Gavin James — «I Don’t Know Why» (Danny Avila Remix)

## Ծանոթագրություններ

## Արտաքին հղումներ
*
* 

Կատեգորիա:Ակումբային դիջեյներ
Կատեգորիա:Երաժշտական պրոդյուսերներ
Կատեգորիա:Իսպանացի երաժիշտներ
Նարինե (լեռ)

**Նարինե**, լեռ Կոտայքի մարզում, Գեղամա լեռնաշղթայում, Շամփրասար լեռից արևելք, Մառախլապատ լեռից հարավ, Ակնասար լեռից հյուսիս։ Բարձրություն 3200 մետր։

## Ծանոթագրություններ

Կատեգորիա:Կոտայքի մարզի լեռներ
Շառլոտա (Լյուքսեմբուրգի մեծ դքսուհի)

**Շառլոտա** (լրիվ անունը՝ Շարլոտա Ադելգոբդա Էլիզա Մարիա Վիլհելմինա, , ), Լյուքսեմբուրգի մեծ դքսուհին՝ 1919-1964-ական թվականներին։

## Կենսագրություն
Լյուքսեմբուրգի մեծ դուքս Վիլհելմ 4-րդի և Մարիա Աննա Պորտուգալացու դուստրն է։

Շարլոտան սկսել է ղեկավարել պետությունը 1919 թվականի հունվարի 15-ին, ավագ քրոջ՝ Մարիա Ադելաիդայի հրաժարվելուց հետո։ 1919 թվականի սեպտեմբերի 28-ին նոր սահմանադրությանը վերաբերող հանրաքվեի ժամանակ Լյուքսեմբուրգի բնակչության 77,8 %-ը քվեարկել են մեծ դքսության միապետության շարունակականության համար՝ Շառլոտայի գլխավորությամբ։ Սահմանադրության ընդունմամբ միապետության իշխանությունը դարձել է հստակ կանոնակարգվող։

1919 թվականի նոյեմբերի 6-ին Շառլոտան ամուսնացել է Ֆելիչե Բուրդոն Պարմայացու՝ (1893-1970), Պարմայի արքայազն, Ռոբերթ 1-ինի որդու հետ։

### Երեխաներ
* Ժան (ծնվել է 1921)
* Ելիզավետա (1922—2011)
* Մարիա Ադելաիդա (1924—2007)
* Մարիա Գաբրիելլա (род. 1925)
* Կառլոս Լյուքսեմբուրգացի (1927-1977)
* Ալիկս (ծնվել է՝ 1929 թվականին), դե Լինի (1925—2005) 13-րդ արքայազն Անտուանի կինը։

Երկրորդ համաշխարհային պատերազմի ժամանակ կառավարող ընտանիքը գերմանական օկուպացիայից առաջ լքել է Լյուաքսեմբուրգը։ Նրանք հաստատվել են Մոնրեալում։ 1943 թվականին Շառլոտան հաստատվել է Լոնդոնում, որտեղից ղեկավարել է Լյուքսեմբուրգյան կառավարությունը։ Լինելով ազգի սիրելին, նա դարձել է պետության դիմադրության խորհրդանիշը։ 1945 թվականի ապրիլին վերադառնալով հայրենիք, նա մեկնել է պատերազմից տուժած մարզեր։ 1956 թվականին Շառլոտան Հռոմի պապ Պիյա 12-րդից ստացել է Ոսկե վարդ։ Այն արհեստական վարդ է, ոսկե թերփիկներով, որը Հռոմի պապը հազվադեպ և բացառիկ դեպքերում է պարգևատրում կաթոլիկ արքայադստրերին և կին միապետներին։

1964 թվականի նոյեմբերի 2-ին Շառլոտան հրաժարվեց գահից, ավագ որդու՝ Ժանի օգտին։

1969 թվականին Շռլոտան և արքայազն Ֆելիչեն տոնել են համատեղ կյանքի 50-րդ տարելիցը։ Արքայազնը մեկ տարի  անց մահացավ։ Վերջին անգամ Շառլոտան հանրությանը ներկայացել է 1985 թվականի մայիսին, Հովհաննես Պողոս 2-րդի հետ հանդիպման ժամանակ։ Նա մահացել է 1985 թվականի հուլիսի 9-ին։

## Ծանոթագրություններ

Կատեգորիա:Լյուքսեմբուրգի դքսուհիներ
Կատեգորիա:Կաթոլիկ միապետներ
Գևորգ Հարությունյան (երգիչ)

**Գևորգ Գագիկի Հարությունյան** (), երգիչ-երգահան, ներկայացրել է Հայաստանը «Նոր ալիք-2018» միջազգային երաժշտական ամենամյա մրցույթում։

## Կենսագրություն
Ծնվել է 1990 թվականի նոյեմբերի 8-ին, Երևանում։ Ապրել և մեծացել է Կապան քաղաքում։ Ավարտել է Կապանի Արամ Խաչատրյանի անվան թիվ 1 երաժշտական դպրոցը։ Ջիվանու անվան աշուղական դպրոցում աշխատել է Արամայիս Մարտիրոսյանի մոտ։ Մոտ երկու տարի պարել է «Վալենս» պարային անսամբլում։ 2013 թվականին մասնակցել է «X Factor» նախագծին և հասել մինչև եզրափակիչ։ 2014 թվականին մասնակցել է «Պարահանդես 4» նախագծին և Շուշաննա Դաբաղյանի հետ զբաղեցրել առաջին հորիզոնականը։
2017 և 2018 թվականներին մասնակցել է Դեպի Եվրատեսիլ մրցույթին։
2018 թվականի սեպտեմբերին Ռուսաստանի Սոչի քաղաքում տեղի ունեցած «Նոր ալիք-2018» միջազգային երաժշտական ամենամյա մրցույթում ներկայացրել է Հայաստանը և զբաղեցրել 2-րդ տեղը։
2018 թվականին նշանակվել է Կապանի մշակութային կենտրոնի տնօրենի պաշտոնում։

## Ծանոթագրություններ

## Արտաքին հղումներ
*ԳԵՎՈՐԳ ՀԱՐՈՒԹՅՈՒՆՅԱՆ

Կատեգորիա:21-րդ դարի երգիչներ
Կատեգորիա:Հայ առաքելական քրիստոնյաներ
Կատեգորիա:Հայ երգահաններ
Կատեգորիա:Հայ երգիչներ
Կատեգորիա:Պարողներ
Յունոնա և Ավոս (օպերա)

**«Յունոնա և Ավոս»**, խորհրդային հանրահայտ ռոք օպերա, որի երգահանը Ալեքսեյ Ռիբնիկովն է, իսկ բանաստեղծությունների հեղինակը Անդրեյ Վոզնեսենսկին։ Պրեմիերան կայացել է 1981 թվականի հունիսի 9-ին Լենինյան կոմերիտմիության անվան Մոսկովյան թատրոնի բեմում (ռեժիսոր՝ Մարկ Զախարով, պարերի բեմադրիչ՝ Վլադիմիր Վասիլև, նկարիչ՝ Օլեգ Շեյնցիս), որի խաղացանկում է այն ներառված մինչ օրս։ 1985 թվականի դեկտեմբերի 31-ից սկսած՝ անցկացվում է նաև Սանկտ Պետերբուրգի «Ռոք օպերա» թատրոնում։ Նաև ընդգրկված է Իրկուտսկի մարզային երաժշտական թատորնի, Ալթայի երաժշտական կոմեդիայի թատրոնի, Կրանսոյարսկի պետական երաժշտական թատրոնի, Ռոստովի երաժշտական թատրոնի, Օրենբուրգի երաժշտական կոմեդիայի մարզային թատրոնի, Խարկովի երաժշտական կոմեդիայի ակադեմիական թատրոնի խաղացանկում, 2017 թվականից սկսած՝ Դոնեցկի պետական երաժշտա-դրամատիկական ակադեմիական թատրոնի խաղացանկում։ Մի քանի տասնյակ տարի անցկացվում է որպես ռոք-բալետ Կրասնոյարսկի օպերայի և բալետի պետական թատրոնում։

Ներկայացման անվան մեջ երկու առագաստանավերի անուններ են՝ «Յունոնա» և «Ավոս», որոնցով իր նավարակությունն է անցկացրել Նիկոլայ Ռեզանովի արշավախումբը։

## Ծանոթագրություններ

## Արտաքին հղումներ
* 
* 
* 
* 
* 
* 
* 
* Либретто в версии театра Ленком

Կատեգորիա:Ռոք-օպերաներ
Հալյուցիոգեն ցլամարտիկը

**«Հալյուցիոգեն ցլամարտիկը»**, իսպանացի նկարիչ Սալվադոր Դալիի աշխատանքն է, ստեղծվել է 1968-1970 թվականներին։ Գտնվում է Ֆլորիդա նահանգի Սենտ-Պետերբուրգում՝ Սալվադոր Դալիի թանգարանում։

## Տեղեկություններ նկարի մասին
Ըստ նկարիչի, այս կտավն իրեն ամբողջությամբ արտացոլում է ընդամենը մեկ նկարում, քանի որ այս կտավում ներկայացված է Դալիի կերպարների ողջ անթոլոգիան։ Աջ ներքևի անկյունում պատկերված է հենց ինքը Դալին վեց տարեկան հասակում, դեպի իրեն են թռչում ճանճերը, վերևից կարծես նկարի վրա իշխում է Գալա Դալիի գլուխը։ Միլոսյան Վեներայի բազամթիվ կերպարները աստիճանաբար պտտվում են, փոխելով սեռը։ Հենց ցլամարտիկի դեմքը կարելի է տեսնել աջից երկրորդ Միլոսյան Վեներայի կերպարով։ Նրա կուրծքը ձևավորում է ցլամարտիկի քիթը, իսկ գլուխը՝ աչքերը։ Վեներայի որովայնի ստվերը ստեղծում է նրա բերանի պատկերը։ Ավելի ներքև դեղին ստվերը պատկերում է նրա փողկապը, իսկ Վեներայի հանդերձանքը՝ վերնաշապիկը։ Ավելի ձախ լեռների ֆոնին, որտեղ պահված է սպանված ցլի գլուխը, կարելի է տեսնել ցլամարտիկի բաճկոնը։

## Ծանոթագրություններ

## Արտաքին հղումներ
* Галлюциногенный торреро в галерее работ Сальвадора Дали
* 
* 

Կատեգորիա:1970 նկարներ
Կատեգորիա:Նկարներ այբբենական կարգով
Կատեգորիա:Սալվադոր Դալիի նկարներ
Ռզա Թահմասիբ

**Ռզա Աբասկուլի օղլի Թահմասիբ** (, ), ազգությամբ ադրբեջանցի խորհրդային դերասան և ռեժիսոր, Ադրբեջանական ԽՍՀ ժողովրդական արտիստ (1966), Ստալինյան մրցանակի դափնեկիր (1946), Ադրբեջանական ԽՍՀ արվեստի վաստակավոր գործիչ (1946)։

## Կենսագրություն
Ռզա Թահմազիբը ծնվել է 1894 թվականին Նախիջևանում։ 16 տարեկանում աշխատել է Թբիլիսիի «Մուսուլմանական դերասանների միության» թատերախմբում։ Մինչև 1920 թվականը աշխատել է  `Թբիլիսիի, Երևանի և Նախիջևանի թատրոններում որպես դերասան և ռեժիսոր։ 1920 թվականից աշխատել է Ադրբեջանի պետական ակադեմիական դրամատիկական թատրոնում, 1922-1924 թվականներին եղել է այդ թատրոնի գեղարվեստական ղեկավարը։ Իսկ 1937-1939 և 1953-1959 թվականներին աշխատել է որպես թատրոնի տնօրեն։ 1937 թվականին ավարտել է Կինեմատոգրաֆիայի համամիութենական ինստիտուտի ռեժիսորական ֆակուլտետը։

Որպես ռեժիսոր նրա առաջին անկախ գործը Ջալիլ Մամեդկուլիզադեի «Մեռյալները» էր։ Պատերազմի ժամանակ ՛1941 թվականին Ռզա Թահմասիբը սկսեց նկարահանել ֆիլմ «Սաբուհին»։ Ֆիլմը ավարտվել է 1943 թվականին։ Ռզա Թահմազիբը իր կյանքի վերջին տարիներին զբաղվում էր մանկավարժական գործունեությամբ։ Ռզա Թահմազիբը մահացել է 1980 թվականի փետրվարի 14-ին։

## Կոչումներ ու պարգևներ
* Ադրբեջանական ԽՍՀ վաստակավոր արտիստ (1946)
* Ադրբեջանական ԽՍՀ ժողովրդական արտիստ (1966)
* Ստալինյան մրցանակի դափնեկիր (1946)

## Տես նաև
* Ադրբեջանական կինո
* Ադիլ Իսգենդերով
* Շամսի Բադալբեկլի

## Ծանոթագրություններ

Կատեգորիա:Ադրբեջանցի ռեժիսորներ
Կատեգորիա:Ադրբեջանցի կինոպրոդյուսերներ
Կատեգորիա:Ադրբեջանցի դերասաններ
Կատեգորիա:ՎԳԻԿ-ի շրջանավարտներ
Պուշկինիա մկնասոխանման

**Պուշկինիա մկնասոխանման** , շուշանազգիների ընտանիքին պատկանող բազմամյա սոխուկավոր բույս։

Լայնորեն տարածված է մեր հանրապետությունում, հատկապես` Արարատյան դաշտի նախալեռնային գոտում։ Տերևները լայն գծանման, փոկանման են։ Ողկույզները գագաթային են՝ կազմված 3-10 ծաղիկներից։ Ծաղկապատը բաց երկնագույն է՝ դրսի կողմից մուգ երկնագույն շերտիկներով։ Նրա թերթիկները 2—3 անգամ ավելի երկար են, քան զանգականման խողովակը։ Պսակը երեք անգամ ավելի կարճ է ծաղկապատից, վեցաբաժան է։ Ծաղկում է ապրիլ-մայիս ամիսներին։ Բարձրությունը հասնում է 10-30 սմ-ի։ Բացի այն, որ հրաշալի դեկորատիվ բույս է, պուշկինիան միաժամանակ օգտագործվում է որպես վայրի բանջարաբույս, տերևները համեղ են և սննդարար։ Մեծ քանակությամբ ալկալոիդներ պարունակելու շնորհիվ հնուց ի վեր օգտագործվել է որպես բուժիչ բուսատեսակ։ Մկնասոխանման պուշկինիան հանրապետության բուսաշխարհի այն բազմաթիվ տեսակների թվին է պատկանում, որոնք մեծ հեռանկար ունեն մշակության մեջ լայնորեն ներդնելու համար։ Սակայն այս բույսը ներկայումս դեկորատիվ նպատակներով մեզ մոտ չի օգտագործվում։ Մինչդեռ կարելի է սոխուկներ հավաքել կենդանի բնությունից (այս տեսակին անհետացման վտանգ չի սպառնում) և լայնորեն օգտագործել ծաղկադեկորատիվ զանազան ձևավորումներում,  հատկապես` եզրաշերտերում, քարապարտեզներում և ալիպինարիաներում։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Ծաղկաբույսեր
Կատեգորիա:Շուշանազգիներ
Կատեգորիա:Բազմամյա բույսեր
Կատեգորիա:Արևմտյան Ասիայի բուսական աշխարհ
Սագասոխուկ խանի

**Սագասոխուկ խանի** (), շուշանազգիների ընտանիքին պատկանող բույս, որը գրանցված է ՀՀ Կարմիր գրքում։

Բարձրությունը չի անցնում 10-15 սմ-ից։ Հանդիպում է մերձալպյան գոգերում, անտառի վերին գոտում։ Բազմանում է սոխուկների և սերմերի միջոցով, սակայն սոխուկներով բազմացնելը արգելվում է և թույլատրվում է բազմացնել միայն սերմերով, որպեսզի վայրի բուսուտները չվնասվեն։ Ցանքը կարելի է կատարել վաղ գարնանը կամ ուշ աշնանը, անմիջապես բաց գրունտի պայմաններում։ Սերմնաբույսերը ծաղկում են գարնանային ցանքի հաջորդ տարում։ Լուսասեր է, սակայն լավ է աճում նաև կիսաստվերում, բավականին ցրտադիմացկուն է։ Լավ է ձմեռում ձյան հաստ ծածկոցի տակ։ Գերադասում է ավազակավային ու կավավազային հողերը։ Ծաղկում է վաղ գարնանը՝ մարտ-ապրիլ ամիսներին։

Խանի սագասոխուկը անփոխարինելի ծաղկաբույս է հատկապես ալպինարիաների ձևավորման, ինչպես նաև վաղ գարնանային ծաղկադեկորատիվ կոմպոզիցիաներում օգտագործելու համար։ Միաժամանակ կարելի է մշակել քարապարտեզներում և գորգապարտեզային ձևավորումներում։ Այս տեսակը մշակության մեջ մտցնելը կարևոր է նաև պահպանության իմաստով։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Ծաղկաբույսեր
Կատեգորիա:Շուշանազգիներ
Կատեգորիա:Դեկորատիվ բույսեր
Կատեգորիա:Ծածկասերմեր
Կարմիր Կատար

**Կարմիր Կատար**, լեռ Կոտայքի մարզում, Գեղամա լեռնաշղթայի հյուսիսային հատվածում։ Բրաձրություն 3530 մ։

«Հայաստանի Հանրապետության Կառավարության 2008 թվականի օգոստոսի 14-ի № 967-Ն որոշման մեջ լրացում կատարելու մասին» որոշմանբ Կարմիր կատար լեռը ներառվել է բնության հուշարձանների ցանկում։

Նախագծի ընդունմամբ հնարավորություն է ընձեռնվում ապահովել որպես բնության հատուկ պահպանվող տարածքի՝ բնության հուշարձանի պահպանությունը, պաշտպանությունն ու իրավական կարգավիճակը, արտաքին գեղագիտական և երկրաբանական անխաթար տեսքը և որպես երկրաբանական արժեքավոր տարածք։

## Երկրաբանական նկարագիր
188px|մինի|ձախից|Կարմիր Կատար լեռան խառնարանի լիճը
Հանդիսանալով մոնոգեն հրաբխականության յուրահատուկ արտահայտություն՝ լեռն ունի գիտաճանաչողական և ռեկրեացիոն մեծ նշանակություն։ Գտնվելով Գեղարքունիքի մարզի, Գեղամա լեռնաշղթայի կենտրոնական-ջրբաժանային հատվածում, Աժդահակ հրաբխից հարավ-արևմուտք՝ այն իրենից ներկայացնում է 3530 մ բացարձակ բարձրությամբ խարամալավային կոն, իսկ գագաթային հատվածում ունի 300 մ տրամագծով խառնարան, որտեղ կա խառնարանային լիճ։

Հիմնականում կազմված է օքսիդացած խարամներից, պեմզաներից։ Այն ունի նաև զբոսաշրջային մեծ նշանակություն և համարվում է բազմաթիվ լեռնագնացների ու էկոզբոսաշրջության սիրահարների սիրելի վայր։

## Ծանոթագրություններ

Կատեգորիա:Կոտայքի մարզի լեռներ
Վառվռուկ հայաստանյան

**Վառվռուկ Հայաստանի** (), խաչածաղկավորների ընտանիքին պատկանող 15-20 սմ բարձրությամբ աղվամազով ծածկված բազմամյա ծածկասերմ ծաղկաբույս, որն ունի բաց դեղնավուն ծաղիկներ և ուղղաձիգ ցողուններ։ Տերևները մանր են, ձվաձև, նշտարաձև, հերթադիր դասվորությամբ։ Յուրաքանչյուր ցողուն ավարտվում է ողկուզանման ծաղկաբույլով։ Պատիճները կլորավուն են, սրածայր հավելվածով։ Տիպիկ հայկական տեսակ է՝ այսպես կոչված էնդեմիկ, որը մեր հանրապետությունից դուրս ուրիշ ոչ մի երկրում չի հանդիպում։ Աճում է Սևանի ավազանում՝ (Արեգունու լեռնաշղթայում)։ Դեկորատիվ պարտիզագործության բնագավառում կարող է մշակվել ամենուրեք տարածված ծովային վառվռուկի հետ միասին կամ նրա փոխարեն։ Լուսասեր է և միանգամայն ցրտադիմացկուն․ հեշտությամբ է տանում ուշ գարնանային ցրտահարությունները։ Առատորեն ծաղկում է մինչև ուշ աշուն։ Ծաղկում է ցանքից ընդամենը 40-50 օր հետո։

Քանի որ բուսատեսակը հազվագյուտ է համարվում և գրանցված է Հայաստանի բուսականության «Կարմիր գրքում» մշակության մեջ ներդնելը անհրաժեշտ է։  Կարելի է օգտագործել ալպինարիաների, քարապարտեզների ձևավորման համար, ինչպես նաև ծաղկագորգային կոմպոզիցիաներում։

## Նկարագրություն
Բազմամյա բույս է, որը ծածկված է առսեղմ թեփանման մազիկներով։ Տերևները հականշտարաձևից մինչև գծային են։ Պարզ ցողունները չեն ճյուղավորվում։ Թեթևակի երկարավուն պտղաբույլը ունի առանցքից հեռացած պտղակոթեր։ Պսակաթերթերը գունատ դեղին են։ Կարճ առէջները հիմքում ամբողջական հավելուկով են, իսկ երկար առէջները ստորին մասում ունեն միակողմանի ատամնաձև թև։ 3,5-4 մմ երկարությամբ առսեղմ թեփանման բազմաճառագայթ մազիկներով ծածկված պատիճակները օվալ են, սռնակի տակ՝ գոգավոր։

## Տարածվածություն
Հայաստանում հանդիպում է միայն Սևանի ֆլորիստիկական շրջանում (Արտանիշ, Բաբաջան և Դարա գյուղի միջև)։ Հանդիպում է նաև Հարավարևմտյան Անդրկովկասում (Մսխեթ)։

## Էկոլոգիա
Աճում է վերին լեռնային գոտում՝ ծովի մակարդակից 2000-2300 մ բարձրությունների վրա, չոր լանջերին, գիհու նոսրանտառում։ Ծաղկում է ապրիլ-մայիս ամիսներին, պտղաբերում՝ հունիս-հուլիսին։

## Պահպանություն
Վտանգված տեսակ է։ Անդրկովկասի էնդեմիկ է։ Տարածման և բնակության շրջաների մակերեսը 500 կմ²-ից պակաս է։ Տեսակին, կապված ռեկրեցիայի ակտիվացման և արածեցման հետ, սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պահպանվում է «Սևան» ազգային պարկի պահպանական գոտում։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Ծաղկաբույսեր
Կատեգորիա:Ծածկասերմեր
Կատեգորիա:Խաչածաղկավորներ
Կատեգորիա:Դեկորատիվ բույսեր
Կատեգորիա:ՀՀ Կարմիր գրքում գրանցված բույսեր
Մոթալ (պանրի տեսակ)

**Մոթալ**, հայկական շատ քիչ աղ դրած պանիր է՝ այծի կամ ոչխարի կաթից պատրաստված։ 2011 թվականին այդ պանիրն ընդգրկվել է «Համի տապան» ցուցակում՝ որպես անհետացման եզրին գտնվող մթերք։

## Պատրաստում
Մոթալ պանիրը ոչ մեծ քանակությամբ արտադրվում է Հայաստանում ամռանը։ Պատրաստման ընթացքում պանրային զանգվածին ավելացնում են սարի ծոթրինի տերևներ ու ցողուններ։ Հասունացումը տեղի է ունենում 3-ից 4 ամսվա ընթացքում, որի ընթացքում պանրային զանգվածը պահվում է սառը տեղում՝ այծի կամ ոչխարի կաշվից հատուկ ձևով պատրաստված տիկերի մեջ։ Պահման ընթացքում տիկերը շրջում են յուրաքանչյուր 4-5 օրը մեկ։ Որոշ ժամանակ պահելուց հետո պատրաստի անձև պանրային գլուխները, որոնք կշռում են 20-25 կգ, բաժանում են առավել փոքր մասերի՝ 0,5-ից 1 կգ քաշով և փաթեթավորում են հատուկ տարայի մեջ։

## Նկարագրություն
Պանրի գլուխները չունեն որոշակի ձև, նրանց նախնական քաշը կազմում է 20-25 կգ, սակայն հետագայում դրանք բաժանվում են ավելի փոքր կտորների՝ մոտ 1 կգ քաշով։ Պանրի գլուխների վրա բնական կամ արհեստական կեղևը բացակայում է։ Պանրի փափկամասն ունի սպիտակ կամ թույլ դեղին գույն, փխրուն կառուցվածք, որի մեջ տեղ տեղ դրված են համեմունքներ, կարող է նաև պարունակել պանրի փոքրիկ մակարդուկներ։ Պանրի յուղայնությունը կազմում է 35-40 %։ Պանիրն ունի աղի, մի փոքր էլ սուր համ և վառ արտահայտված կաթնաթթվային հոտ։ Համտեսվում է լավաշով փաթաթված, լավ է համադրվում սոխի, սխտորի, ռեհանի, ինչպես նաև չոր կարմիր գինու՝ մասնավորապես կախեթական գինիների հետ։

## Գրականության մեջ
*Կարասներով կողակ, կճճներով պանիր ու ղավուրմա, աքաշներով զոխ, բոխ, ողորմակոթ, բղղներով եղ ու կարագ, մոթալներով պանիր,— ծո՜վ, ի՞նչ տուն։ Խաչատուր Աբովյան, Վերք Հայաստանի ― Գլուխ առաջին


*Լինում է, թե լինելու է՝ չգիտեմ, մի աղքատ ու չարքաշ
մարդու (էդ որ մարդն է, որ չարքաշ չէ) մի ոչ չարքաշ
տղա է լինում։ Էդ տղան քաղաքներին է տալիս
զինքը, սար ու ձորին չի տալիս, ճանապարհներին է
տալիս ասֆալտած ու մի օր էլ տեսնելով, որ հայրը
էլ մոթալի պանիր չի ուղարկում ետեւից, խնձոր ու
տանձ, մեղր չի ուղարկում, էդքանն էլ՝ ոչինչ,
տեսնում է, որ էլ թթի օղի չի ուղարկում,վեր է կենում,
գալիս գյուղ՝ հորական օջախին այցելության։Վարդան Հակոբյան, Երկեր, հատոր Գ՝ «Տաճարն Աստծո»

## Ծանոթագրություններ

## Արտաքին հղումներ
* 

Կատեգորիա:Հայկական պանիրներ
Էմմա Վիկլունդ

**Էմմա Վիկլունդ** (), անունը ծնված ժամանակ՝ **Էմմա Շյոբերգ** (, ), շվեդական ֆոտոմոդել և կինոդերասանուհի՝ առավել հայտնի ոստիկանության կոմիսար Պետրայի գլխավոր դերով՝ «Տաքսի» ֆիլմում և նրա շարունակություններում

## Կենսագրություն
Ծնվել է 1968 թվականի սեպտեմբերի 13-ին Ստոկհոլմում (Շվեդիա)

Հայրը շվեդ է, մայրը՝ Կոնգոյի փախստական։ Էմման, որպես ֆոտոմոդել, նկարահանվել է կոսմետիկա արտադրող տարբեր կազմակերպությունների գովազդներում։

Դերասանական կարիերան սկսվել է 1995 թվականին, այդ ոլորտում համեմատաբար հայտնի դարձավ՝ նկարահանվելով «Տաքսի»-ի ֆիլմերում (1998-2007)՝ կին-ոստիկան Պետրայի դերում։ Առաջին ֆիլմի ռուսական տարբերակում հնչունավորել է Իրինա Մալիկովան, մնացյալ երեքում՝ Մարինա Տարասովան։

Շվեդիայի հեռուստաընկերությունում նա ունի իր սեփական հեռուստահաղորդումը։

2003 թվականին ամուսնացել է Հանս Վիկլունդի հետ, նրանք երկու երեխա ունեն. դուստրը՝ Թիրան, և որդին՝ Էլիսը։ 2016 թվականի սկզբին նրանք ամուսնալուծվեցին։

## Ֆիլմագրություն

## Տես նաև
* Տաքսի
* Տաքսի 2
* Տաքսի 3
* Տաքսի 4

## Ծանոթագրություններ

## Արտաքին հղումներ
* Эмма Сьоберг на сайте FMD
* 

Կատեգորիա:Կինոդերասանուհիներ
Կատեգորիա:Շվեդ դերասանուհիներ
Կատեգորիա:Շվեդ մոդելներ
Մայլզ Թըրներ

**Մայլզ Թըրներ** (, ), ամերիկացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի «Ինդիանա Փեյսերս» ակումբում։ NBA մուտք գործելուց առաջ հադես է եկել Տեխասի համալսարանի «Տեխաս Լոնգհորնս» ակումբում։ 2015 թվականի դրաֆթի ժամանակ ընտրվել է «Փեյսերսի» կողմից՝ 11-րդ համարի ներքո։

## Վաղ տարիներ
Թըրները սովորել է Տեխասի Թրինիտի ավագ դպրոցում։ 2014 թվականին մասնակցել է McDonald’s All-American առաջնությանը, նաև ԱՄՆ-ի մինչև 18 տարեկանների բասկետբոլի հավաքականի կազմում գրավել է Ամերիկայի առաջնության ոսկե մեդալներ։ Դպրոցը ավարտելուց հետո նա երկրի 60-ից ավելի առաջավոր համալսարաններից հրավերներ է ստանում սովորելու համար, սակայն նախընտրում է իր հարազատ նահանգի համալսարաններից մեկը՝ Օսթինի Տեխասի համալսարանը։ Համալսարանում Մայլզը անցկացնում է ընդամենը մեկ տարի, որի ընթացքում հավաքել է միջինում 10,1 միավոր, 6 անդրադարձ և 2,6 կասեցում։ Առաջնության արդյունքում նա դարձել է Big 12 կոնֆերենցիայի նորեկ։ 2015 թվականի մարտի 30-ին Թըրները հայտարարում է, որ պատրաստվում է մասնակցել NBA դրաֆթին։

## Պրոֆեսիոնալ կարիերա
2015 թվականի հունիսի 25-ին 2015 թվականի NBA դրաֆթի ժամանակ Թըրները ընտրվում է «Ինդիանա Փեյսերս»-ի կողմից՝ 11-րդ համարի ներքո։ Հուլիսի 13-ին պայմանագիր է կնքում ակումբի հետ և մասնակցում է NBA Ամառային Առաջնությանը։ Հոկտեմբերի 29-ին իր NBA առաջին խաղում հավաքում է 8 միավոր և կատարում 4 անդրադարձ։ Նոյեմբեր ամսին Մայլզը վնասվածք է ստանում և 1 ամիս բաց է թողնում մրցաշրջանի խաղերը։ Փետրվար ամսին ճանաչվում է Արևմտյան կոնֆրանսի լավագույն նորեկ, իսկ մրցաշրջանի արդյունքների հիման վրա ընդգրկվում է նորեկների երկրորդ հավաքական։

2016 թվականի հոկտեմբերի 26-ին, մրցաշրջանի բացման խաղի ընթացքում, հավաքում է 30 միավոր և 16 անդրադարձ։ Մայլզը 2016/2017 մրցաշրջանի ընթացքում ունենում է ևս մի քանի հաջող խաղեր։

## Ծանոթագրություններ

## Արտաքին հղումներ
* Կենսագրությունը texassports.com կայքում

Կատեգորիա:Ամերիկացի բասկետբոլիստներ
Կատեգորիա:Ինդիանա Փեյսերսի բասկետբոլիստներ
Կոֆեշոփ

[200px|մինի|Կոֆեշոփ [Ամստերդամում]]
մինի|Կոֆեշոփ Վենլոյում
**Կոֆեշոփ** (), կանեփի և կանեփից ստացված արտադրանքի հրապարակային վաճառքի թույլտվություն ունեցող հաստատությունների տեսակ (հիմնականում՝ Նիդերլանդներում)։ Կոֆեշոփերի գործունեությունը կարգավորվում է «Ափիոնի մասին» օրենքով և Նիդերլանդների թմրամիջոցների քաղաքականությամբ։

Չնայած Նիդերլանդների տեխնիկական արգելքին, կոֆեշոփերում թեթև թմրամիջոցների վաճառքը, տիրապետումը և օգտագործումը փաստացի չի հետաքպնդվում՝ հետևյալ սահմանափակումների առկայությամբ.
* չտեղակայել արգելված նյութերի գովազդը,
* քո հաստատությունում թույլ չտալ ծանր թմրամիջոցների վաճառք,
* թույլ չտալ հասարակական կարգի խախտում,
* վաճառել միայն 18 տարեկանից բարձր անձանց, այդ տարիքից ցածր անձանց մուտքը հաստատություն արգելել,
* մի մարդուն որոշված չափաբաժնից (5 գրամից) ավելին չվաճառել,
* կոֆոշոփերը չտեղադրել դպրոցներից 250 մետրից ավելի մոտ տարածության վրա։

## Նշանակություն
[մինի|Կոֆեշոփ [Ամստերդամում]]
Թեթև թմրամիջոցների (կոֆեշոփերի) վերահսկվող վաճառքի կետերի օգտագործումը նպատակ ունի առանձնացնելու թեթև թմրամիջոցներ օգտագործողներին այն միջավայրից, որտեղ օգտագործվում են ծանր թմրամիջոցներ։

## Ծանոթագրություններ

## Գրականություն
* What Can We Learn from the Dutch Cannabis Coffeeshop Experience? / RAND, 2010
* Cannabis policy in the Netherlands: moving forwards not backwards / Transform Drug Policy Foundation, 2014

Կատեգորիա:Կանեփազգիներ
Կատեգորիա:Թմրամիջոցներ